15 . En Tibet perhiderion ked desaùet mad - an hounghoutzed tibetan - c ' hweh kansort a zo lahet - distro da Narabànchi Eun hent hir awalh a na zougas doh Charkhe dre ar maneiou , ha pemp dei goude boud leusket ar manati on - eus arruet en amfiteatr maneiou gand ar lenn Koukou - Nour e kreiz . Ma zele boud lesanùet Bro - Finland « vro an deg mil lenn » , rannvro Koukou - Nour a hell boud lesanùet « rannvro gand eur milion lenn » Tremenet om d ' ar hornog , etre ar riblenn ha Doulan Kitt , àr eun hent kromm etre ar werni , ar lennou , ar goahou , don ha lehideg . An dour n ' eo ked c ' hoah goloet skorn ha nemed e beg ar maneiou e santem yenijenn an aveliou hag a zant . N ' on - eus ked kavet kalz a dud ha zolén or Halmouk eo bet diêz dehoñ kavoud on hent o houlenn d ' an nebeud bugulerion on - eus kavet . Adal riblenn kornog ar lenn Tasoun , on - eus greet eun distro betag eur menati e - menn on - eus diskuizet . Ganeom e oa eur bagad gweladennerion all , hag a voe lorhuz genom hag a nehas komz genom . Ind an oll o - doa fuzuillou rusad , ha tennou a - dreuz o bruched , gand daou pe dri pistoled d ' o gouriz . Ind a or sellas mad hag on - eus komprenet dioustu penoz e talvoudent on nerh soudardel . Pand ind a as kuit , on - eus gourhemennet d ' or Halmouk e houlennfe da veleg meur an tampl piou oa an dud - ze . Pell amzer , ne vennas ked ar manah respond deom , med pa - m - eus diskoet dehoñ gwalenn ar C ' houtouktou deuz Narabàntchi ha pa m - eus profet dehoñ eun hatyk melén , eñ a gomzas eun tammig muioh . - Ind a zo tud fall . Bezit difizuz gete . Med eñ ne venne ket lâred deom ou anoiou , hag a zisplege penoz herve lezenn ar broiou boudisted n ' hallez ked distag aniou da dad , da gelenner , pe da benn - renour . Dizoloet m - eus da houde eo en hanternoz an Tibet an hanvaleb kustum evel en hanternoz Bro - China . Bagadou hounghoutzed a dreuz ar vro . * * Notenn : Hounghoutz - ed a zo eur gir mongoleg evid ar laerion sinad … . Ha gwech - a - ve evid ar laerion tibetan pe g / kazac ' h evel aman . . * * Ind a za da vureiou ar gevredigezou kenwerzel hag er manatiou , a zegemer eur gwir , taosenn , hag a za boud divennerion ar rannvro . Merhad e oa ar bagad - ze « divennour » ar manati tibetan . Pelloh àr on hent , on - eus gwelet liez marhagerion o - unan en dremmwel , hag a zelle mad ahanom . Oll or hlaskou evid komz dehe a chomas bourdet . Gand ou roñsed vihan ha fonnuz ind a ee kuit evel spurtantou . D ' eun ampoent e tostaem d ' eur leh diêz er Ham Tchan e - peleh e faote deom tremén an noz , pa weljom pell ahanom àr ar gribenn a - dreist deom àr - dro daou - ugent marhegour gand roñsed wenn . Heb lared netra , ind a dihas àrnehom eur glao bolotennou . Daou ofiser a gouehas e huchal . Unan a oa bet lahet d ' eun taol hag an hini all a varùas e lod a vunutennou . N ' am - eus ked aotreet d ' am zud respont ; er hontrel m - eus fichet eur banniel gwenn hag am - eus dosteet gand ar Halmouk evid kaozal . Da genta ind a dihas c ' hoah diou volotenn , med ind a arsavas hag a zegasas eur strolladig marhegerion devatom . Deraouet on - eus ar haozou . An Dibetaned a zisplegas e oa an Ham Tchan eur mane santel e - peleh n ' hellem ked chemel e - pad an noz . Ind a alïas deom derhel gand or beaj betag eur leh e - menn e hellfem en em santa sigur . Ind a houlennas ive a beban e teuem , ha pand on - eus respontet ind a laras deom e anaouent ar volcheviked , a zellent evel dihaoderion deuz poblou an Azi , flastret gand ar ouenn wenn . C ' hoant n ' em - oa ked ober eur gaoz bolitikel , hag am - eus en em droet devad ma hansorted . E tiskenn an dinaou en - dro e oa aon din e tegemerfem eun tih en or heinou , med an hounghoutzed tibetan ne dihas ket . Repu on - eus kavet a - dreñv rehier . Beajet on - eus e leuskel e - mesk ar vein korfou da zaou gansort evel eun daosenn evid an diêster ag an danjeriou . Beajet on - eus e - pad an noz a - beh . Or roñsed skuiz - tre a arsave e peb amzer , gwech - a - ve ind a en em astenne dindan o marhegerion , med e palforsem anehe da gerhed c ' hoah . Erfin , pa voe an heol a - uz , e helljom diskuiza . Heb lemel an dibrou d ' ar roñsed , on - eus leusket anehe en em astenna . Dirazom e oa eur gompezenn ledann gand gwerni e - peleh e oa eienenn ar stèr Ma - Tchou . Ked pell ahan - man , d ' an tu ' rall , ez eus ar lann Arougn Nour . Greet on - eus eun tann kaoh - saout hag on - eus deraouet berùel an dour evid an té . Eur wech all , heb lared nitra , eur glao tennou a gouehas àrnehom a beb tu . Repu on - eus kavet a - dreñv rehier , hag on - eus gortet . Ar fuzuilladenn a voe kreñvoh hag a dostaas ; hag e weljom zokén an argaderion e kelh àr - dro deom hag an tennou a ree eur glao kaled . En ambuskadenn - ze n ' om - oa ked kalz a spi . Klasket m - eus kaozal , med ma banniel gwenn a zegemeras eur glao tennou hag unan , e lemmel àr eur roh , a ma gwall - aozas em garr a - glei . Er mem amzer e voe lahet eur hansort all . Neuze on - eus emgannet . Ar stourmaj a badas àr - dro diou eur . Tri kansort a voe gwall - aozet skañv . Dalhet on - eus ken ma helljom . An hounghoutzed a dostee hag ar stad a oa heb spi erbéd . - N ' on - eus ked mui choej , e laras unan etrezom , eur horonal brudet . Red eo pigna àr on dibrou , ha moned kuit , ne vern ked da venn ! - Ne vern ked da venn ! Gir spontuz ! Ne hortjom ket . Sur e oam penoz gand ar bagad - mañ àr - dro deom , meur e eem e - barz an Tibet , nebeutoh on - oa chansou chom beo . Divizet on - eus neuze da voned er Vongoli en - dro . Kila a rejom e tenna berped , e kerhed devad an hanternoz . Unan goude egile , tri den a gouehas c ' hoah . Ma hansort tatar a oa astennet gand eur volotenn en e goug . Da houde , daou ofiser yaouank ha leun a startijenn a gouehas doh o dibrou e huchal d ' ar maro , pa ee ou roñsed aonet e redeg àr ar gompezenn . Hardisoh c ' hoah e voe an Dibetaned e weled kement - ze . Eur volotenn a stoas blouk lerenn ma ibil - troad dehou hag a er lakas em hig , gand eun tamm lêr , just a - uz d ' am ibil - troad . Ma hansort agronom a huchas eur wech e terhel e skoa , hag am - eus gwelet anehañ e torcha e dâl gwaduz . Eur zegondenn da heul , or Halmouk a voe tihet diou wech e kalon e zorn , ken ma voe e zorn spontuz mahagnet . D ' ar mem ampoent , pemzeg hounghoutz a ridas devatom e charja . - Tihet ken ma hellet , e hourhemennas ar horonel . C ' hweh laer a gouehas àr an dachenn , pa oa daou laer all kouehet doh o roñsed hag a rede àr droad evid teha gand o hamaladed . Lod a vunutennou da heul , e arsavas tih an enebour , hag ind eo o - deus hejet eur banniel gwenn . Daou varheg a zaas devatom . E - pad ar gaoz , on - eus ouiet penoz o fenn - renour a oa bet gwall - aozet d ' e vruched , hag ind a houlenne deom e wellaafem anehañ . Eun tammig spi m - eus bet neuze . Taped m - eus ma sahig louzou hag eet on du - ze gand ma Halmouk evel jubennour . Eñ a bade kalz deuz e vlès hag a vilige . - Roet sianur a botassiom d ' an den - ze brein , e laras din ma hansorted . Med eur plan all am - oa . Ind a on ambrougas betag o fenn - renour goall - aozet . Astennet e oa àr pallennou dibrou e - mesk ar rehier . Lavared a reas deom e oa Tibetan , med am - eus anaouet dioustu hervez e zremm e oa e gwirione Turkoman , merhad deuz kreisteiz an Turkestan . Eñ a ma sellas gand eun doare aonet hag a bede . Gwlet m - eus penoz an tenn e - noa treuzet e vruchet , eñ e - noa kollet kalz gwad , ha goann - tre e oa . Siriuz am - eus greet mad pez a hallen evitoñ . Klask a ris da genta àr ma teod ar louzou e rofen dehoñ , zokén an iodoform , eid proua dehoñ n ' er hontammin ket . Kaoterizet m - eus ar blès gand iod . Lakeet am - eus àrnehoñ iodoform hag am - eus bet eur lienn . Gourhemennet m - eus ne douchfent ked an den goall - aozet ha ma leuskfen anehoñ e pleh e oa heb fichal anehoñ . Da houde , am - eus diskoet d ' eun Tibetan penoz e oa red kemma ar lienn hag am - eus laosket anehoñ gand eun tammig watenn , liennou hag eun tammig iodoform . D ' an den klañv e - noa eun derzienn hag a ihuelle dija , roet m - eus dohtoñ eun tamm mad ag aspirin , hag am - eus leusket lod a gachetou kinin . Da heul , m - eus komzet d ' e gansorted dre ma Halmouk , hag e lâris àr eun ton braz : - Danjeruz eo ar blès , med am - eus roet d ' ho penn - renour eur louz mad ha m - eus spi e varùo ket . Eun diviz ez eus nemed d ' ober doujañs ; an diaouled fall hag a zo deuet en e gichenn eid poulsa anehoñ d ' on argada heb rezon , ahanom beajerion ked danjeruz , a laho anehoñ dioustu ma dennet nemed eur wech àrnehom . Arabad zokén deoh goarna eun tenn unan en ho armou . Da houde , m - eus gourhemnnet d ' ar Halmouk e disarmfe e fuzuill dehoñ e me ma un , m - eus taped tennou ma fistoled . An Dibetaned a reas eveldon - Dalhet er soñj peuz m - eus lavaret deoh : e - pad unneg dé hag unneg noz , arabad deoh moned kuit ahan - man na karga ho fuzuillou . Peotramant , diaoul ar maro a dapo ho penn - renour hag ho tapo ahanoh da houde . Tennet m - eus doh ma godell , hag am - eus saùet a - uz d ' o fennou bizou ar C ' houtouktou deuz Narabàntchi . Deuet oun en - dro devad ma hansorted hag am - eus o dizaonet . Lavaret m - eus ne risklen ked mui argadou all gand ar bagad - mañ laeron , ha penoz e oa red deom doned er Vongoli . Skuiz - tre e oa or roñsed , ha ken treud iwe ma on - befe gallet kroga or mantellou d ' o eskern . Chomet om daou zewez hag am - eus greet meur a weladenn d ' an den klañv . Gallet on - eus ni iwe lienna or blèsou deom , evuruz skañvoh , ha diskuiza . Dre nechañs em - oa nemed eur gountell evid kas an tenn kuit doh ma hov - garr klei ha doh ma ufern dehou an tammou lér a oa deuet e - barz . E houlenn ar laeron diwar hentchou ar haravan , on - eus ouiet penoz arru àr eun hent pouezuz hag on - eus kavet buan karavanenn ar prins yaouank mongol Pounzig , hag a yee e kefridi santel , e touga eur lizer deuz ar Bouddha Beo euz Ourga d ' an Dalai Lama deuz Lhasa . Eñ a or sikouras evid prena roñsed , kanvaled ha boued . On armou hag peb sort marhadoureziou o - doa servijet deom evid prena moiandou dougen ha boued e - pad or beaj , hag on - deuet rivinet d ' ar manati Narabantchi en - dro e peleh ar C ' houtouktou a on degemeras joeiuz . - Goûd a ren e teufeh en - dro , eme ean . An oraklou o - doa diskoet din kemend - ze . C ' hweh den a chome en Tibet , hag o - doa pêet gand ar vuhe taosenn or beaj war - zu ar hreisté . Daouzeg e teuem d ' ar menati en - dro , e - peleh on chomet pemzeg dei evid gwellaad ha soñj penoz an darvoudou a hallfe on ambrouga devad porz a vefe lavaret deom gand an tonkadur . An ofiserion en em angajas en arme bihan a oa kroueet er Vongoli evid emgann ened d ' ar volcheviked o - doa distrujet o bro . Ma hansort kenta ha me , on - eus divizet treuzi ar Vongoli , gouest evid an darvoudou neve hag an danjeriou ha hallfe doned en or c ' hoant arru en eul leh sigur . Hag hiziou , pa m - eus eñvor deuz ar beaj - ze ken poaniuz , e faot din trugarekaad ma mignon , ma mignon braz , ma mignon a bell zo , an agronom ; ha me faot din enora ma hansorted rusad all , dreist - oll ar re , euz eñvor sakret , hag a reont o housked deveañ e maneiou an Tibet : ar horonal Ostròvsky , ar habitened Zouboff ha Touroff , al letanant Pisarjèvsky , ar Hozak Vernigora , an Tatar Mahommed Spirid . Me fell din lâred ive ma anaoudegèz vad evid o sikour hag o harante da prins ar Soldjak , Noyon heritour ha Ta Lama , d ' ar h / Kampo Gelong deuz manati Karabàntchi , ha d ' an enoruz Djelyb Djamarap C ' houtouktou . * * notenn : Eur Gelong a zo eur beleg lamaour , ha ked eur manah eeun . Eñ a hell lida evid Doue , ober sakrifisou . Eur h / Kampo a zo eun tammig evel eur priol kristen evid e « vicher » , med eñ a zo deuz lamaed ar hantved , a hell neusen dimea . Kampo a zo ar grad ihuella evid eur lama deuz ar hantved . Eur h / Kampo Gelong a zo manah ha beleg ha penn - renour eur manati . * * .